**Upute za pisanje i elementi vrjednovanja SEMINARA**

**u nastavi Biologije i Kemije**

Svaki učenik odabire po jednu temu iz svakog predmeta. Ima toliko tema koliko ima učenika. (u slučaju ponavljanja teme u razredu, učenici će dobiti 1 bod manje (aktualnost teme).

Rok za predavanje seminara na pregled nastavnici je: u 1. polugodištu do 1.12, u 2. polugodišu do 15.5.

Rad se piše tipom slova Times New Roman, veličina 12, a između rečenica je prored 1.5.

Učenik izrađuje seminar po sljedećim dijelovima :

1. **Naslovnica** (na vrh stranice ime škole, na sredinu stranice naslov rada (tema), ime i prezime učenika, na dnu stranice vrijeme i mjesto izrade seminara)
2. **Sadržaj**
3. **Uvod** – najviše jedna stranica
4. **Razrada teme** – najmanje tri, najviše pet stranica (uključujući fotografije, tablice dijagrame i sl.) Napomena: Naziv tablice se piše IZNAD, a naziv fotografije ili crteža i sl. ISPOD.
5. **Sažetak i zaključak** – najviše jedna stranica (bez crteža, fotografija, tablica i sl.)
6. **Literatura** – obavezno navesti, inače se rad neće smatrati vjerodostojnim.

Literaturu navestiprema sljedećem predlošku:

Roščak, Renata, Valečić, Helena. 2013. Moja priroda 6, udžbenik prirode za 6. razred osnovne škole. Školska knjiga. Zagreb

Učenici koji ne predaju seminare do navedenog roka, ali ipak predaju do izvješća nastavnice o ocjenama, bit će ocijenjeni po istim kriterijima, a konačna ocjena će im se smanjiti za jednu ocjenu.

Učenici koji uopće ne predaju rad, bit će ocijenjeni ocjenom nedovoljan (1).

Istom ocjenom( nedovoljnom) će biti ocijenjeni i učenici koji prepišu cjelokupan rad.

Ostalim radovima će se vrjednovati sljedeće:

* Aktualnost teme (0 - uopće nije aktualno, 1 - niti je aktualno niti nije, 2 - vrlo je aktualno)
* Točnost sadržaja - uvod (0 - uvod nije točan/nema uvoda/ uvod je u cijelosti prepisan, bez navedenih autora, 1 - djelomično točan/prepisan uvod, prekratak, 2 - uvod je točan, prepisani dijelovi su navedeni u obliku citata)
* Točnost sadržaja - razrada (0 - razrada nije točna/nema razrade/ razrada je u cijelosti prepisana, bez navedenih autora, 1 - djelomično točna/prepisana razrada, prekratak, 2 - razrada je točna, prepisani dijelovi su navedeni u obliku citata, fotografije, tablice i sl. su ispravno potpisani)
* Točnost sadržaja - zaključak (0 - zaključak nije točan/nema zaključka/ zaključak je u cijelosti prepisan, bez navedenih autora, 1 - djelomično točan/prepisan zaključak, prekratak, 2 – zaključak je točan, prepisani dijelovi su navedeni u obliku citata)
* Poštivanje gore zadanog oblika (0 - nije se poštivalo, 1 - djelomično se poštivalo zadani oblik rada,

2 - u potpunosti se poštivalo oblik)

* Točno i potpuno navedena literatura (0 - literatura nije navedena, 1 - literatura je navedena netočno i/ili nepotpuno, 2 – literatura je navedena točno i potpuno)

|  |  |  |  |  |  |
| --- | --- | --- | --- | --- | --- |
| Bodovi | 1, 2, 3, 4 | 5, 6 | 7, 8 | 9, 10 | 11, 12 |
| Ocjena | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |